
Text rozhodnutia
Súd: Krajský súd Nitra Spisová značka: 23Sd/411/2015 Identifikačné číslo súdneho spisu: 4015201223 Dátum vydania rozhodnutia: 13. 06. 2016 Meno a priezvisko sudcu, VSÚ: JUDr. Dana Kálnayová ECLI: ECLI:SK:KSNR:2016:4015201223.2 Uznesenie Krajský súd v Nitre v právnej veci navrhovateľa: U.. U. M., bytom O. K., X. XXXX/XA, proti odporkyni: Sociálna poisťovňa - ústredie Bratislava, Ul. 29. augusta 8, Bratislava, o preplatok na starobnom dôchodku, takto r o z h o d o l : Krajský súd konanie vo veci z a s t a v u j e. Žiaden z účastníkov konania nemá právo na náhradu trov konania. o d ô v o d n e n i e : Odporkyňa rozhodnutím č. XXX XXX XXXX 0 zo dňa 14. septembra 2015, navrhovateľovi podľa § 236 ods. 1 písm. a/ zákona v znení zákona č. 310/2006 Z. z. uložila povinnosť vrátiť neprávom vyplatený starobný dôchodok navrhovateľovho strýka Ing. Ladislava Kaffku, nar. 10. 09. 1934, zomrelého 19. 01. 2015 v celkovej sume 1.011,24 eur. Navrhovateľ podal návrh na preskúmanie rozhodnutia, v ktorom uviedol, že on sa dotazoval ako ma po smrti strýka ďalej postupovať a bolo mu oznámené, že príslušná matrika, ktorá vydáva úmrtný list, to oznámi sociálnej poisťovni, preto sa ďalej tým nezaoberal. Nevie z akého dôvodu sociálna poisťovňa naďalej vyplácala starobný dôchodok na účet, keď obdržala 05. 02. 2015 z matričného úradu oznámenie o úmrtí strýka. Prípisom zo dňa 06. 06. 2016 navrhovateľ vzal svoj návrh späť a žiadal konanie zastaviť, pretože preplatok na dôchodku 1.011,24 eur uhradil na účet sociálnej poisťovni poštovou poukážkou. Podľa § 96 ods. 1 veta druhá OSP a § 246c OSP, ak je návrh vzatý celkom späť, súd konanie zastaví. Podľa § 250h ods. 2 a § 250l ods. 2 OSP, až do rozhodnutia súdu môže navrhovateľ vziať návrh späť. Vzhľadom na vyššie uvedené skutočnosti a citované zákonné ustanovenia, rozhodol krajský súd tak, ako je uvedené vo výroku tohto rozhodnutia. O trovách konania súd rozhodol podľa § 146 ods. 1 písm. c/ a § 246c OSP. Poučenie: Proti tomuto uzneseniu možno podať odvolanie do 15 dní, odo dňa jeho doručenia, cestou podpísaného súdu, písomne, dvojmo. V odvolaní sa má popri všeobecných náležitostiach (§ 42 ods. 3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie, alebo postup súdu považuje za nesprávny a čoho sa odvolateľ domáha.

